SIA “Rīgas Austrumu klīniskā universitātes slimnīca”

Reģ. Nr. 40003951628
Atklāta konkursa
Medicīnisko ierīču apstrādei nepieciešamo materiālu un palīglīdzekļu piegāde
RAKUS 2026/53
Komisijas sēdes protokols

Nr. 3
Sēdes norise: 2026. gada 25. augusts
plkst. 15:10 -  15:40
Iepirkuma komisijas, izveidota saskaņā ar SIA “Rīgas Austrumu klīniskā universitātes slimnīca” 2026. gada 21. aprīļa rīkojumu Nr. 5-15/26/94 (ar 15.06.2026. grozījumiem Nr. 5-15/26/170), sastāvs: 

Komisijas priekšsēdētāja: 
L. Vītoliņa, Iepirkumu daļas vecākā juriste;
Komisijas priekšsēdētājas vietnieks:            
K. Baltacis, Medicīnas tehnoloģiju direktors;
Komisijas loceklis: 
G. Liepiņš, Medicīnas tehnoloģiju plānošanas un metodiskās vadības speciālists;
Eksperts: 
G. Grīnbergs, Medicīnisko ierīču apstrādes dienesta vadītājs;
Sekretāre:                                                                     L. Vītoliņa, Iepirkumu daļas vecākā juriste.
Sēdē piedalās: L. Vītoliņa, K. Baltacis, G. Liepiņš

protokolē: L. Vītoliņa

Darba kārtība: atbildes sniegšana uz iesniegto jautājumu un grozījumu veikšana nolikumā
L. Vītoliņa informē, ka 25.08.2026. saņemti ieinteresētā piegādātāja jautājumi par atklāta konkursa, ID Nr. RAKUS 2026/53, nolikumu. 

Iepirkuma komisija izskata iesniegtos jautājumus un nolemj sniegt atbildes:
	Pasūtītāja  prasība
	Pretendenta komentārs

	Vispārīgās vienošanās 3.3. punkts 

Preces piegāde notiek saskaņā ar Pasūtītāja katrreizēju Preces pasūtījumu, kurā Pasūtītājs norāda nepieciešamās Preces veidu, daudzumu un citu nepieciešamo informāciju. Pasūtījumu Pasūtītājs veic e-pastā, saskaņā ar Līgumā norādītajiem Piegādātāja kontaktiem.

	Dabā ir konstatējamas situācijas, kad Pasūtītājam vienlaikus ir spēkā vairāki aktīvi līgumi, kuros ir iekļauta viena un tā pati vai līdzīga prece (pēc preces koda un/vai nosaukuma). Šādos gadījumos, ja pasūtījumā nav norādīts līgums, uz kura pamata tas tiek veikts, Pasūtītājam pastāv risks saņemt vai nu nepareizo produktu, vai to saņemt par vienošanās saistībām neatbilstošu cenu, jo, atkarībā no izpildāmā līguma, var atšķirties sortiments, cenas un piegādes termiņi.

Lai Piegādātājs varētu nodrošināt kvalitatīvu un līguma nosacījumiem atbilstošu pasūtījuma izpildi, ir būtiski, lai Pasūtītājs sniegtu pilnīgu un nepārprotamu informāciju par pasūtījumu.

Ņemot vērā minēto, lūdzam izteikt 3.3. punktu sekojoši :

3.3. Preces piegāde notiek saskaņā ar Pasūtītāja katrreizēju Preces pasūtījumu, kurā Pasūtītājs norāda nepieciešamās Preces veidu, daudzumu , attiecināmā līguma numuru  un citu nepieciešamo informāciju. Pasūtījumu Pasūtītājs veic e-pastā, saskaņā ar Līgumā norādītajiem Piegādātāja kontaktiem 

	Piegādes līguma 2.2. punkts

Pasūtot Preci, Pasūtītājs norāda Preces veidu, daudzumu un piegādes vietu. Piegādātājs piegādā Preces Pasūtītājam iepriekš saskaņojot precīzu Preču piegādes laiku ar Pasūtītāja kontaktpersonu saskaņā ar Līguma ___. punktu.


	Pamatojumu lūdzu skatīt iepriekš.

 Lūdzam izteikt līguma 2.2. punktu sekojoši : 

2.2. Pasūtot Preci, Pasūtītājs norāda Preces veidu, daudzumu, attiecināmā līguma numuru  un piegādes vietu. Piegādātājs piegādā Preces Pasūtītājam iepriekš saskaņojot precīzu Preču piegādes laiku ar Pasūtītāja kontaktpersonu saskaņā ar Līguma ___. punktu.

	Piegādes līguma 2.9. punkts

Par Preces nodošanu tiek abpusēji parakstīts Preču pavadzīme - rēķins, kas apliecina to, ka pasūtījums ir izpildīts. Pavadzīmē obligāti jānorāda Pasūtītāja Vienošanās reģistrācijas numurs, Preces identifikācija, piegādāto Preču vienas vienības cena, piegādāto vienību skaits, PVN likme un kopējā cena ar PVN.

	Ja Preces cenas, paredzamie daudzumi un cita informācija par preci ir norādīta Līguma pielikumā, iespējams pavadzīmē būtu norādāms līguma numurs, bet ne Vienošanās reģistrācijas numurs.

Lūdzam izteikt līguma 2.9. punktu sekojoši :

2.9. Par Preces nodošanu tiek abpusēji parakstīts Preču pavadzīme - rēķins, kas apliecina to, ka pasūtījums ir izpildīts. Pavadzīmē obligāti jānorāda Pasūtītāja līguma numurs, Preces identifikācija, piegādāto Preču vienas vienības cena, piegādāto vienību skaits, PVN likme un kopējā cena ar PVN.

	Atbilde tiek sniegta par iepriekš norādītajiem jautājumiem: Pasūtītājs paskaidro, ka, veicot pasūtījumus, pasūtītājs norāda līguma/vienošanās numuru, uz kā pamata pasūtījums tiek veikts. Vienošanās gadījumos pasūtītājs norāda vienošanās numuru, jo vienošanās satur informāciju par saistību kopējo summu, savukārt līgums satur nosacījumus par vienošanās izpildi. Pasūtītājs neveiks grozījumus līguma nosacījumos, jo šādi grozījumi nemaina pasūtījumu veikšanas kārtību.

	Piegādes līguma 2.14.punkts

2.14. Gadījumā ja Piegādātājs Līgumā noteiktajā termiņā un kārtībā nepiegādā Preci, vai, ja lietojot Preci, Pasūtītājs konstatē, ka tā nav piemērota Pasūtītāja darba specifikai, Pasūtītājs rīkojas saskaņā ar Līguma 6.3. punkta noteikumiem.


	Lūdzam skaidrot, nosacījuma daļu “….ja lietojot Preci, Pasūtītājs konstatē, ka tā nav piemērota Pasūtītāja darba specifikai, Pasūtītājs rīkojas saskaņā ar Līguma 6.3. punkta noteikumiem ”

Pirmkārt, 

6.3. punktā iet runa par piegādes kavējumu.

Otrkārt,

Prece var nebūt piemērota Pasūtītāja darba specifikai ne tikai Piegādātāja vainas dēļ. Iespējams Pasūtītājs nav izvērtējis visus apstākļus vai tie ir kādā mērā mainījušies , vai tml.

Un tādā gadījumā, vai būtu piemērojams līgumsods Piegādātājam?

Lūdzam skaidrot un precizēt šo punktu, lai nosacījums būtu nepārprotams.

	Atbilde: Pasūtītājs paskaidro, ka, pirms tiek piemērots līgumsods, tiek izvērtēti visi apstākļi, kas ir pasūtītāja rīcībā un kādus piegādātājs ir iesniedzis. Pasūtītājs piekrīt, ka līgumu un vienošanās izpildes gaitā varētu rasties apstākļi, ko nav bijis iespējams paredzēt iepriekš. Tāpēc šādi gadījumi tiek vērtēti katrs individuāli, ņemot vērā reālo situāciju, kā arī, saskaņā ar noslēgto vienošanos. 


Komisijas priekšsēdētāja:                                               _______________________ L. Vītoliņa
Komisijas priekšsēdētājas vietnieks                               _______________________ K. Baltacis 
Komisijas loceklis:                                                          _______________________ G. Liepiņš 
Sekretāre:                                                                        _______________________ L. Vītoliņa                                             

